***Arn – Riket ved veiens ende*** (Svensk: Arn – Riket vid vägens slut) er en svensk film basert på Jan Guillous trilogi om den svenske tempel-ridderen Arn Magnusson, som hadde premiere i Sverige den 22. august 2008. Filmen var en oppfølger til Arn – Tempelridderen fra 2007. Handlingen i filmen følger løst boken med samme navn, og spenner over perioden rundt 1187 til 1210.

Handling
--------

Arn er sjef for en garnison under Tempelridderordenen i Gaza. Han blir beordret til å slutte seg til en større styrke for å avskjærer styrkene til Saladin. På grunn av arrogansen til deres nye stormester Gerard de Ridefort, blir korsfarerne utradert i det påfølgende slaget ved Hattin. Arn blir alvorlig såret, men Saladin gjenkjenner ham fra deres tidligere møte og redder Arn fra henrettelse. Arn våkner deretter i Damaskus, og skadene hans blir behandlet. Saladin sender Arn hjem til Sverige, samtidig som han forbereder seg på å innvandere Jerusalem. Cecilia får endelig lov til å forlate klosteret hvor hun har bodd de siste tjue årene, og han møter sønnen Magnus for aller første gang.

Men Cecilia får snart høre om Jerusalems fall og ødeleggelsen av tempelridderne, og tror at Arn nå er død. Hun bestemmer seg for å bli nonne resten av livet, og blir tilbudt stillingen som abbedisse av Folkung-klanen. Arn møter henne akkurat i det Cecilia akkurat skal gå inn i klosteret. De gifter seg til slutt og bygger et gods, som de kaller Forsvik, hvor Arn har samlet håndverkere fra hele Europa og Det hellige land for å bygge eiendommen. De føder senere en datter, som får navnet Alde født. Arn begynner også å trene eopp unge menn og gutter for å bli riddere.

Seks år senere dør kong Knut I av Sverige. Kong Sverker II tar tilbake kronen med dansk hjelp, og forsøker å myrde sønnene til Knud. Arn Folkung leder en gruppe riddere mot de danske styrkene i slaget ved Lena, hjulpet av arabiske håndverkere og den norske tempelridderen Harald Øysteinsson. Arn ødelegger det danske kavaleriet, og narrer dem til å storme inn i et regn av piler. Arn havner i en duell mot Ebbe Sunesson, leder for de danske styrkene. Arn dreper ham, men blir samtidig dødelig såret. Folkungene går seirende ut av konflikten, men Arn dør av skadene rett etter at han kommer tilbake til Forsvik.

Skuespillere
------------

* Joakim Nätterqvist som Arn Magnusson
* Sofia Helin som Cecilia Algotsdotter
* Anders Baasmo Christiansen som Harald Øysteinsson. En av Arns venner
* Morgan Alling som Eskil Magnusson, broren til Arn
* Stellan Skarsgård som Birger Brosa, Arns onkel
* Joel Kinnaman som kong Sverker Karlsson den yngre
* Gustaf Skarsgård som Knut Eriksson. En av Arns venner
* Bill Skarsgård som Erik Knutsson, sønnen til Knut
* Milind Soman som Saladin
* Nicholas Boulton som Gerard de Ridefort, stormester av Templer-orden
* Nijas Ørnbak-Fjeldmose som Sune Folkesson
* Martin Wallström som Magnus Månsköld, sønnen til Arn
* Jakob Cedergren som Ebbe Sunesson
* Driss Roukhe som Fakhr
* Fanny Risberg som Cecilia Blanka, gift med Knut
* Zakaria Atifi som Ibrahim
* Valter Skarsgård som Jon Knutsson
* Azher Adil som Brosoa.
* Göran Ragnerstam som biskop Erland
* Callum Mitchell som en viking
* Barnaby Kay som en ridder

Eksterne lenker
---------------

* Internet Movie DataBase
* Svensk Film-database